Samtale med barn / ungdom

Snakk slik at barnet / ungdommen får lyst til å lytte, og lytt til det det har å si. I utgangspunktet kan alle barn / ungdom oppføre seg ordentlig. Se etter de bakenforliggende årsakene til det en ser. Formidle håp inn i situasjonen.
Vær bevisst ditt eget bidrag i relasjonen.

Forberedelse

Mental forberedelse. Tenk gjennom hvordan samtalen kan forløpe, barnets / ungdommens situasjon, egne mulige reaksjoner, konsekvenser av samtalen. Forbered barnet / ungdommen på samtalen – inviter og avtal, fortell tema. Velg et tidspunkt og sted for samtale som er trygt og uforstyrret. Ha klart papir og blyant, men ikke noter så mye at barnet / ungdommen ikke føler seg lyttet til.

|  |
| --- |
| InnledningStart med å høre litt om barnets / ungdommens dag og / eller interesser, da kan du vise at du er en trygg lyttende person. Fortell hvorfor du ønsker å snakke med barnet / ungdommen, be barnet / ungdommen fortelle. Ikke gå rundt grøten, vær direkte og tydelig, på ivaretakende måte.  |
| TemaTa utgangspunkt i det barnet / ungdommen har sagt, eller det som har skjedd. Forsøk å få barnet / ungdommen til å fortelle fritt. Still åpne spørsmål. Oppsummer det barnet / ungdommen sier. Be barnet / ungdommen fortelle mere. Begynn åpent, og rett fokuset etter hvert på det som er relevant. Oppmuntre og støtt til fortelling, men ikke press. Veksle mellom handling – opplevelse – kontekst: Hva skjedde? Hvordan oppleves det for deg? Hvor, når, hvor ofte, hvem, hva? |
| AvslutningOppsummer samtalen, sjekk ut om du har forstått rett. Ros barnet / ungdommen. Fortell hva som kommer til å skje etter samtalen. Åpne for ny samtale hvis barnet / ungdommen ønsker det. Lukk samtalen med litt avsluttende small-talk. |